CELEX: C2007/095/73
Language: el
Date: 2007-04-28 00:00:00
Title: Υπόθεση T-430/03: Απόφαση του Πρωτοδικείου της 15ης Μαρτίου 2007 — Dascalu κατά Επιτροπής ( Υπάλληλοι — Διορισμός — Αναθεώρηση της κατατάξεως σε βαθμό και κλιμάκιο — Εφαρμογή της νομολογίας του Δικαστηρίου — Άρθρο 5, άρθρο 31, παράγραφος 2, άρθρο 32, δεύτερο εδάφιο, άρθρα 45 και 62 του ΚΥΚ )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/37
            
         Απόφαση του Πρωτοδικείου της 15ης Μαρτίου 2007 — Dascalu κατά Επιτροπής
   (Υπόθεση T-430/03) (1)
   
   («Υπάλληλοι - Διορισμός - Αναθεώρηση της κατατάξεως σε βαθμό και κλιμάκιο - Εφαρμογή της νομολογίας του Δικαστηρίου - Άρθρο 5, άρθρο 31, παράγραφος 2, άρθρο 32, δεύτερο εδάφιο, άρθρα 45 και 62 του ΚΥΚ»)
   (2007/C 95/73)
   Γλώσσα διαδικασίας: η γαλλική
   Διάδικοι
   
      Προσφεύγων: Iosif Dascalu (Kraainem, Βέλγιο) (εκπρόσωπος: Ν. Lhoëst, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικά, C. Berardis-Kayser, L. Lozano Palacios και H. Krâmer και, στη συνέχεια, C. Berardis-Kayser και H. Krâmer)
   Αντικείμενο της υποθέσεως
   Αφενός, αίτημα ακυρώσεως των αποφάσεων της Επιτροπής της 23ης Δεκεμβρίου 2002 και της 14ης Απριλίου 2003 περί τροποποιήσεως της κατατάξεως του προσφεύγοντος σε βαθμό, καθόσον οι αποφάσεις αυτές τον κατατάσσουν, από την ημερομηνία του διορισμού του, στον βαθμό Α6, πρώτο κλιμάκιο, ορίζουν την 5η Οκτωβρίου 1995 ως ημερομηνία ενάρξεως των χρηματικών συνεπειών τους και δεν αποκαθιστούν τη σταδιοδρομία του προσφεύγοντος όσον αφορά την κατάταξή του σε βαθμό, και, εφόσον παρίσταται ανάγκη, αίτημα ακυρώσεως των αποφάσεων περί απορρίψεως των διοικητικών ενστάσεων του προσφεύγοντος και, αφετέρου, αίτημα αποκαταστάσεως της εκ των αποφάσεων αυτών ζημίας.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση της Επιτροπής της 14ης Απριλίου 2003 καθόσον ορίζει ως χρονικό σημείο ενάρξεως των χρηματικών συνεπειών της την 5η Οκτωβρίου 1995.
            
         
               2)
            
            
               Η Επιτροπή θα προβεί σε συγκριτική εξέταση των προσόντων του προσφεύγοντος και των προσόντων των υπαλλήλων που προήχθησαν στον βαθμό Α5 από τις 16 Απριλίου 1993 και, κατόπιν, στον βαθμό Α4 από τις 16 Ιανουαρίου 1998 και εντεύθεν.
            
         
               3)
            
            
               Κατόπιν αυτής της εξετάσεως και αν η Επιτροπή δεν είναι σε θέση να προσφέρει στον προσφεύγοντα την προαγωγή κατά βαθμό που θα θεωρηθεί δικαιολογημένη, καλούνται οι διάδικοι να αναζητήσουν συμφωνία όσον αφορά την προσήκουσα αποζημίωση λαμβάνοντας, ενδεχομένως, υπόψη το αίτημα αποζημιώσεως που διατύπωσε ο προσφεύγων.
            
         
               4)
            
            
               Οι διάδικοι θα ενημερώσουν το Πρωτοδικείο εντός τριών μηνών από τη δημοσίευση της παρούσας αποφάσεως για το περιεχόμενο της συμφωνίας στην οποία θα έχουν, ενδεχομένως, καταλήξει ή, άλλως, θα υποβάλουν στο Πρωτοδικείο τις στηριζόμενες σε αριθμητικά στοιχεία προτάσεις τους ως προς την εκτίμηση της προκληθείσας ζημίας.
            
         
               5)
            
            
               Απορρίπτει την προσφυγή κατά τα λοιπά.
            
         
               6)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 47 της 21.2.2004.